Canthone de sos tres Res 
(Epifania)

A cantare so' tres Res de Oriente,
In favore a Zuseppe e a Maria,
E a su Fizu sou onnipotente.
Continente si tòccan' so' tres Re(s)
Ca Gèsus e' nachìdu in Betelem,
E incontran' sa poltha beneitta,
Nelzende: nois semus so' tres Re(s)
Bennìdos po li faghe(re) s'imbisìtta,
Po reconnòche(re) su veru Messia.
A bidere a Maria tantu ermosa
Su Chelu si mustresi' de alligria,
Santu Zuseppe cum sa sua iiposa.
E cum duos palthores in compania
S'anghelu Gabriele lende rosa(s),
Po coronare su veru Messia,
Cantende melodia bravamente
Incontrèsin' so' tre Res de Oriente,
Pachas compridas pòthan' gosare
Annunziadas cum dogni aumentu,
Cum abundanzia cantu a' rena in mare,
Vìvana in culthu mundu annos chentu,
Parzèsi’ Deu cum su mundu in manu;
Santu Zuseppe transìdu restèi,
Ca su pizzinnu si pàresi canu.

(Thiesi)